Ընկերության գլխավոր տնօրենը ներկայացրել է առաջարկվող փոփոխությունները, մասնավորապես՝ հետվճարային բաժանորդների համար զանգերը դեպի «Ղարաբաղ Տելեկոմ» -ի բջջային և անշարժ ցանց, դեպի ՀՀ բջջային ցանցեր, դեպի ՀՀ անշարժ ցանցեր կնվազեն 15 %-ով: Ինչ վերաբերում է կանխավճարային բաժանորդներին, ապա զանգերը դեպի «Ղարաբաղ Տելեկոմ»-ի բջջային և անշարժ ցանցեր, զանգեր դեպի ՀՀ բջջային ցանցեր և դեպի ՀՀ անշարժ ցանցեր ևս կնվազի 15 %-ով: Կարևոր նվազումներից է լինելու նաև 50 %-ով հետվճարային քարտերի ամսավճարի իջեցումը, որն այսօր կազմում է 1000 դրամ: